สวัสดีค่ะเราประจำเดือนมาไม่ปปกติ ไปพบแพทย์เบื้องต้นแพทย์แนะนำให้ทานยาปรับฮอร์โมน หลังจากทานแล้ว 3 วันประจำเดือนก็มา จากนั้นก็ไม่มาอีก ข้ามไป 1 เดือนเราเลยไปซื้อยาปรับฮอร์โมนทานเอง ก็มาตามปกติ หลังจากนั้นเรามีเหตุให้ต้องใช้ยาคุมฉุกเฉิน เราใช้ไป 2-3 ครั้ง จากนั้นก็ไม่ได้ใช้อีก สองถึงสามเดือนแล้ว แต่ประจำเดือนเรามาไม่ปกติ คือประจำเดือนมาแต่น้อยมากๆ แค่มีซึมๆๆแล้วก็หายไปแบบนี้อยู่สองถึงสามเดือนแล้ว ร่างกายเราผิดปกติหรือเป็นโรคอะไรหรือป่าวค่ะ? ตรวจการตั้งครรภ์ก็ปกติ
สวัสดีค่ะอาการประจำเดือนมาผิดปกติหรือไม่สม่ำเสมอนั้นพบได้ค่อนข้างบ่อย ส่วนสาเหตุที่ทำให้ประจำเดือนไม่มาหรือมาไม่สม่ำเสมอนั้น มีหลายอย่าง เช่น การตั้งครรภ์ ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ อย่างยาคุมกำเนิดแบบฉุกเฉินและยาปรับฮอร์โมนในกรณีนี้ ความผิดปกติของการตกไข่ การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได้ การทำงานของไทรอยด์ผิดปกติ เป็นต้น ส่วนในกรณีนี้ทดสอบการทดสอบการตั้งครรภ์ด้วยตนเองแล้วไม่พบ หากตรวจอย่างถูกวิธี ก็มีความน่าเชื่อถือค่อนข้างสูงค่ะหากยังมีอาการผิดปกติ ปวดท้อง หรือสงสัย ไม่แน่ใจ ควรปรึกษาแพทย์เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ